REGOLAMENT TAL-KUMMISSJONI (KE) Nru 1957/2005
tad-29 ta' Novembru 2005
li jemenda r-Regolament tal-Kunsill Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2580/2001 tas-27 ta’ Diċembru 2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (1) u b’mod partikolari l-Artikolu 7 tiegħu,
Billi:
(1)
L-Anness għar-Regolament (KE) Nru 2580/2001 jelenka l-awtoritajiet kompetenti li lilhom għandhom jintbagħtu l-informazzjoni u t-talbiet li jirrigwardaw il-miżuri imposti minn dan ir-Regolament.
(2)
Ir-Repubblika Ċeka, l-Estonja u l-Greċja talbu li l-informazzjoni dwar l-awtoritajiet kompetenti tagħhom tiġi emendata. L-indirizz tal-Kummissjoni wkoll għandu jiġi emendat,
ADOTTAT DAN IR-REGOLAMENT:
Artikolu 1
L-Anness għar-Regolament (KE) Nru 2580/2001 qiegħed b’dan jiġi emendat kif stipulat fl-Anness għal dan ir-Regolament.
Artikolu 2
Dan ir-regolament għandu jidħol fis-seħħ fil-jum wara dak li fih jiġi ppubblikat f'Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u għandu jkun applikabbli direttament fl-Istati Membri kollha.
Magħmul fi Brussell, 29 ta' Novembru 2005.